**Bestyrelsesmøde torsdag den 13. april kl. 18:00**

**Beboerhuset, Lundtoftegade**

Tilstede: Michella, Ulrik, Michella, Lotte, Mustapha, Katja

Ansatte: Rene (ejendomsleder), Adam (sekretær)

Gæst: Helle

Fraværende: Khalil,

Afbud: Rumet (Rejse), Allan (Operation), Mads, Søren-Emil,

1. **Valg af ordstyrer**
2. **Valg af referent**

Adam er referent

1. **Besøg af Helle Holsø vores kundechef hos KAB (45 min)**

Line siger velkommen til Helle.

Vores første henvendelse var motiveret af, at vi omkring boldrummet i Blok G er blevet klar over, at der ikke er fordelt tilstrækkeligt med overblik og ansvar for projekterne i området.

Bestyrelsesmedlemmerne introducerer sig selv.

Helle er kundechef for AKB København og har ansvaret for driften i områderne samt betjeningen af politikerne i organisationen, dvs. beboerdemokraterne.

Helle synes ikke det er fedt, at boldbaneprojektet er løbet af sporet. Det har afstedkommet en gennemgang, som måske viser, at der ikke er nogen, der har det fulde overblik over, hvordan alle projekterne er organiseret i Lundtoftegade. Helle foreslår, at vi gennemgår projekterne et efter et: ser det ud i Helles hoved og hvordan ser det ud i bestyrelsens hoved. Nogle af projekterne i Lundtoftegade er så store i Lundtoftegade, at normal praksis ville være at lave følgegrupper til projekterne med repræsentanter fra Organisationsbestyrelsen i AKB KBH - altså formalisere dem organisatorisk. Meningen i første omgang er at få et overblik over projekterne

1. Nørrebro Samles på Banen
   1. I samarbejde med Nørrebro United. Følgegruppe: Line, Allan, Søren-Emil. Projektleder: Christian Bustrup.
2. LAR
   1. Følgegruppe: Michella, Rumet, Lotte, Line, Søren-Emil. Christian Bustrup projektleder
3. Affaldsmolokker
   1. Følgegruppe: Michella, Rumet, Lotte, Line, Søren-Emil. Christian Bustrup er projektleder
4. Kloakkerne
   1. Følgegruppe: Michella, Rumet, Lotte, Line, Søren-Emil. Christian Bustrup er projektleder

Disse fire projekter er organiseret under samme projektleder og har været samlet under samme indstilling til Organisationsbestyrelsen. Hvordan er det organiseret i Lundtoftegade? Christian siger, at der er en følgegruppe, men en sådan plejer at være organiseret formelt, når det som disse projekter drejer sig om 100 mio.

Kommentar: Projektledelsen i Boldbane-projektet er organiseret anderledes. Følgegruppen er en anden i disse projekter. LAR, kloak og affald er organiseret i samme følgegruppe.

Kommentar: Når vi mødes, er både kommunen, arkitekterne og entreprenøren til stede. Det er derfor mere arbejdsgruppe-agtigt i praksis.

Kommentar: Vi har lavet en følgegruppe, fordi Christian insisterede på det. Følgegruppen består af: Lotte, Rumet, Line, Michella, Søren-Emil

Helle: Følgegruppen er den formelle organisering - det er dem, man refererer til ift. beslutninger. MASU og entreprenøren

Kommentar: Så har vi ingen følgegruppe! Hvis der skal findes en følgegruppe, hvor det kun er bestyrelsesmøder, så har vi ikke nogen.

Helle: I må gerne holde møder med entreprenører og arkitekter. Det vigtige er, at vi får formaliseret vores møder med referater osv. Det er vigtigt at det bliver formaliseret, når det drejer sig om mange millioner. Der må gerne være alle mulige andre rådgivere med på møderne - det vigtige er at vi kan referere til møderne.

Kommentar: I virkeligheden har vi referat på det, for følgegruppe-medlemmerne orienterer altid bestyrelsen på AB-møderne, hvor der bliver taget referat.

Helle: Det vigtige er at vi får lavet en struktur for, hvordan vi tager beslutninger og skriver referater på det.

Kommentar: Vores sidste referat fra molok-mødet var meget teknisk og drejede sig om alle mulige beløb. havde haft svært ved at skrive det referat.

Kommentar: Det, der er forvirrende, er at projekterne overlapper, for nogle arbejdsgrupper mødes omnogen af de samme ting.

***FØLGEGRUPPEN FOR LAR, KLOAK og MOLOK ER:*** Line, Lotte, Rumet, Michella, Søren-Emil, Rene.

Lotte, Rumet og Michella er nye.

Når Christian skriver om beslutninger til KAB, henviser han til følgegruppen. Tidligere har det kun været Line og Søren-Emil som var med.

**Helle: Formelt set skal der være et beslutningsreferat for møderne. Det kan kommunen bede om, når de skal give tilladelser.**

***Når følgegruppen mødes*** deltager MASU, Eurogroup, kommunen (TMF). Disse er rådgivere, og kan ikke tage beslutninger. Det er følgegruppen, Christian skal referere til ifbm. beslutninger. Beslutninger skal der helst være skrevet referat for.

Kommentar: I praksis bliver projekterne også blandet sammen. I bestyrelsen arbejder vi dynamisk - det er vi nødt til fordi projekterne støder på uforudsete udfordringer.

Kommentar: Vi deltager i de projekter, vi hver især synes er spændende. Jeg sidder i affald og LAR, men ikke i kloak-gruppen. Men vi snakker også om kloakker, når vi mødes.

Helle: Jeg siger ikke, at alle jeres projekter skal organiseres så formalistisk. Men i ovenstående projekter, der dækker over 100 mio., er det nødvendigt med en formalisering. Vi skal have helt styr på, hvem Christian skal mødes med, før han kan sende en beslutning videre op i systemet.

**Efterspørgsel fra bestyrelsen**: Det efterspørges, at AKB kan nedskrive de formelle krav, der er til det frivillige følgegruppearbjede. Kan I ikke lave en tjekliste til, hvad vi skal have styr på inden et møde, så det bliver enkelt at være frivillig.

Helle: Det er vigtigt for mig at vi bibeholder muligheden for at kunne deltage interessebårent - at man ikke skal tage del i alt muligt, man ikke har lyst til. Men vi skal samtidig finde et format, hvor det er formaliseret tilstrækkeligt. Noget af det, der gik galt på boldbaneprojektet var, at Christian var forvirret over, hvem der var involveret i projektet.

Helle: Afdelinger må ikke søge fondsmidler til afdelingen uden godkendelse fra Organisationsbestyrelsen.

Komentar: Er det her det eneste projekt, der har brug for formalisering? Kan du lave en prioriteret liste til os?

1. Demonstrationsprojektet vedr. LAR-løsninger (i samarbejde med DTU, Københavns Universitet mfl.)
   1. BEHOV FOR FORMALISERING!
2. Permakultur/Skovhaven
   1. I sig selv ikke nødvendigt, men skal indtænkes i demonstrationsprojektet, og derfor bliver formaliseringen nødvendig.
3. El-ladestander
   1. Driften organiserer, intet behov for formel følgegruppe.
4. Solceller
   1. Driften organiserer, intet behov for formel følgegruppe.
5. Urbania
   1. Formalisering på plads. Søren-Emil, Line, Rene, Helle er følgegruppen.
6. Huset 21-23 + Gårdhaven
   1. Er organiseret internt, ikke behov for mere, så længe der bliver taget referat fra møder, der vedrører økonomi.
7. Forandringsplan
   1. Organiseret gennem kommunen.
8. Områdefornyelse
   1. Organiseret gennem kommunen.
9. Parterre-rum
   1. Hvis det bliver til et reelt projekt, er det nødvendigt med følgegruppe. Så længe det er, hvor det er nu (på tegnebrættet), er det ikke nødvendigt.
10. Bispeengbuen
    1. Organiseret gennem kommunen.
11. Vaskerier
    1. Først når det begynder at involvere penge (finansiering) og administration (fra KAB), skal der tegnes en følgegruppe.
12. Til Vægs
    1. Til Vægs er sin egen forening. De samarbejder med forskellige instanser og søger fonde til projekter i området. Muligvis skal der etableres et bedre overblik over vores udlejningsaftale.
13. Bygningsgranskning/kartotekskort (elevatorer, faldstammer)
    1. Organiseret af driften, ikke behov for formalisering.

**GENERELLE TAKE-AWAYS FOR FORMALISERING**

* Så snart en ide og et afsøgende begynder at involvere ansøgninger, tilladelser, penge, så skal de formaliseres med følgegruppe.
* Projektlederen behøver ikke være fra KAB. Ift. vaskerierne kan vi fx ansætte et firma som projektleder.
* Fondsmidler kan kun søges med godkendelse fra Organisationsbestyrelsen i AKB, København.
* Vi skal kun have styr på organiseringen internt - vi behøver ikke referere til KAB.
* Referatet fra møderne skal kunne læses uafhængigt af dagsordenen. Indstillingen skal også fremgå i referatet, og beslutningen skal ligeledes fremgå.
  + Hertil kan vi med fordel arkivere filerne i bestyrelsens Google Drive.

\*\*\*

1. **Godkendelse af dagsorden**

Dagsordenen godkendes

1. **Godkendelse af referat**

Sproglige ting til punkt 12.3 vedrørerende rengøring i Foreningen Lunden - de er hermed rettet.

1. **Orientering fra driften (30 min)**
2. Hele kontoret har været på BL-kursus i Kommunikation. Ditte, Hugo, Lone, Babette og undertegnede. Det eneste kursus hvor der både er bestyrelser og driftspersonale er samlet. Da vi er mange nye har det givet os en forståelse for at have et fælles sprog. Samtidigt kunne man bruge det som teambuilding.
3. Det er købt TV, sound bar, ophæng og Chromecast til pusterummet. Babette, pusterums damerne og jeg har aftalt at vi efter Påske får frisket pusterummet op. Nedtagning af gammelt skrammel og maling af lokalerne. Det er super hyggeligt at arbejde sammen med pusterumsdamerne.

**Opfølgning:** Line meddeler Pusterummet at arbejdet udføres onsdag i næste uge.

1. Der er kommet byggetilladelse for solcellerne. Vi har haft opstartsmøde, og nu går vi i planlægningsfasen. Nye eltavler opsættes først, så el-ladestanderne skal kobles på dem inden juni. Solcellerne forventes først at opsættes og tages i brug sidst på året. Måske kommer der senere også solceller på de små tage.
2. Møde vedr. kartotekskort med FU. Præsentation af helhedsplanen for Lundtoftegade.

372.000.000 koster det. Det arbjedet ind i en helhedsplan, som får støtte fra Landsbyggefonden. Kartotekskortene skal vi bruge til at sammensætte en ansøgning. Det, der haster er faldstammerne og overgnangen fra 1- til 2-strengssystem. Næste møde er d. 3. maj, alle fra AB er velkomne, René sender invitation til AB-mailen.

1. Servicemedarbejder Torben er langtidssyg.

Torben arbejder mest i Nørrebro Vænge, men også af og til i Lundtoftegade. Hvis han er væk i længere tid, findes en afløser.

1. **55.000 kroner er brugt på ny projektor i Beboerhuset - den gamle var død.**
2. **Ali er ved at søge seniorpension. Når det går igennem, kan han fortsætte som nu. 16 timer om ugen.**
3. **Vil gerne lige snakke afholdelse af afdelingsmøde d. 25. maj.**

Lotte og Babette fra kontoret koordinerer ift. indkaldelse. Rene bistår beboerne i at formulere forslag. “Lars fra provinsen”, som har været dirigent i Lundtoftegade før, er dirigent.

1. **Stigning af rådighedsbeløb til køkkenrenovering**

*Forslag om forhøjelse af tilskuddet til køkkenrenovering: Fra 8.000,- til 15.000,- Dette vil indebære en forhøjelse af budgettet på 140,000 for 20 køkkener eller 210,000,- for 30 køkkener, svarende til 0,52% i huslejestigning.*

**Beslutning:** Det er et punkt til afdelingsmødet i maj - bestyrelsen er ikke beslutningsdygtig.

1. **Beboere må bruge mere end 7.500 kroner fra vedligeholdelseskontoen til køkkenrenovering.**

**Belsunitng:** Bestyrelsen godkender indstillingen.

1. **Markvandring d. 19. april. Tænker vi at beboerne skal med, er det bare AB eller FU? Der kommer til at ske meget i området, så jeg kunne godt tænke mig at vi dedikere den til AB og FRAK, som står for det grønne område.**

Rene synes at markvandringen skal handle om renoveringer og beplantning. Beplantning er presserende så FRAK kan rykke på det.

**Beslutning:** Vi afholder markvandringen d. 19/4 kl. 16:30 for bestyrelsen og FRAK. Vi mødes foran ejendomskontoret.

1. **PARKNET vil holde en jubilæumsfest i Lundtoftegade. Må de leje beboerhuset i Lundtoftegade?**

Kommentar: Så må alle jo leje huset, hvis vi giver dem lov?

Svar: Samarbejdspartnere har vi før givet lov (andre afdelinger, institutioner m.m.). Jeg betragter også Parknet som en samarbjedspartner.

**Beslutning:** Vi lejer det ud til Parknet.

1. **Bestyrelsens erklæring om økonomi, opsamling på bestyrelsesseminar (15 min)**

De fleste medlemmer har tilkendegivet at de støtter op om erklæringen. Men vi tager punktet op igen på næste møde for at få det endeligt underskrevet.

1. **Fastholdelse af dato og nedsættelse af arbejdsgruppe til weekendseminar (15 min)**

Vi tager den på næste møde, hvor der er flere.

1. **Beslutning om at Huset 23 kan lejes ud til 3.part, herunder OMF, og at Til Vægs kommer med et oplæg på de økonomiske konsekvenser af udlejning til 3. part. (10 min)**

Andre parter afventer oplæg på økonomiske konsekvenser. Bestyrelsen vil fortsat gerne bruge lokalerne til arbejdsgruppe/følgegruppemøder.

**Beslutning**: Punktet tages i dialog mellem Til Vægs og husgruppen.

**Pause (10 min)**

1. **Opdatering af bestyrelsesværktøjer (15 min)**

**Opdatering af årshjul med OMF-aktiviteter, aktivistmøder permakultur workshop m.fl.**

**Forplejning til møde**

**Tjek af mail**

Adam sørger for forplejning d. 4/5

Årshjulet er opdateret.

1. **Aktivistmøde – hvem er tovholder på næste aktivistmøde den 10 maj. (15 min)**

* Natteravne vil gerne deltage.
* OMF vil gerne deltage.
* Til Vægs vil gerne deltage og ønsker et bord til alle A-møder fremover.
* Ditte og Lasse fra EK/NørreBrobyggerne præsenterer initiativet om affaldsindsamling.
* Foreningen Lunden kommer ift. sommerfest
* Mød bestyrelsen - arbejdsgruppe for bestyrelsens igangværende arbejde.

**Opgaver:**

* **Adam/Ulrik laver en invitation**
* **Tovholdere til mødet vælges på næste møde.**

1. **Orientering fra husgruppe (5 min)**

Caféen åbner medio maj.

1. **Lundposten V.Adam (10 min)**

April:

Interkulturel fest.

Nyt fra Huset.

OMF/Forandringsplan, datoer

Info om Permahaven.

Solceller - godkendelse, skriv Rene

FCK-arrangement med Nørrebro United - skriv Ulrik

Maj:

Pusterummet

OMF/Forandringsplaner - hvad er hvad?

Åbning af caféen.

Reportage afdelingsmødet.

Reportage fra Permahaven.

1. **Ansøgning om aktivistmidler via mail**

**Ansøgning om 5000 kr. fra Livia fra Nørrebrobyggerne til kunstgruppe for unge.**

**Ansøgning om 10000 kr. fra pusterummet til tur til skovtårnet.**

**Kvindeklubberne har fået stjålet deres støvsuger. De beder om penge til en ny.**

Vi godkender de to første ansøgninger.

Vi giver penge til at kvindeklubberne får penge til støvsugeren under forudsætning af, at de finder en måde at løse støvsugeren inde.

1. **Eventuelt**

15.1 Madelëne, som har udstillet i Lundtoftegade, har tidligere fået lov til at optage en musikvideo i området. Skal alle beboere informeres?

**Svar:** Ja, alle beboere inviteres.

15.2 Repræsentantskabsmedlemmer - muligvis har AKB sat antallet af AB-medlemmer ned fra 7 til 5.

1. **Punkter til næste gang (5 min)**

* Bestyrelsen i Huset 21-23: skal vi fortsat betale husleje?
* Bestyrelsens erklæring om økonomi, opsamling på bestyrelsesseminar skal underskrives.
* Fastsættelse af dato og nedsættelse af arbejdsgruppe til weekendseminar
* Ansøgning om skralde-info-uge fra drift+Nørrebrobyggerne
* Ansøgning om BobBon Land-tur v. Mustapha
* Tovholdere til aktivistmødet

1. **Punkter til Afdelingsmøde d. 25/5**

* Punkt 6i om rådighedsbeløb til køkkener.

1. **Evaluering af møde (10 min)**

Istedet for evaluering tager snakker vi om, hvordan vi skaber overblik over vores projekter.

Det foreslås, at vi arbejder på plancher for hvert projekt, der kræver organisering (jvf. Helle besøg - se højere oppe). Vi snakker om at finde en lørdag formiddag, hvor vi kan mødes og påbegynde arbejdet.

Den 13/5 kl. 9:30 i bestyresens lokale eller Huset 21-23. foreslås og godtages.

Ulrik, Lotte, Katja og Line deltager. Andre er velkomne.

**Kommende møder/aktiviteter**

**Områdefornyelsesmøde d. 24/4 kl. 17-19**

**Regnskabsmøde med Henrik d. 26/4**

**AB-møde d. 4/5 kl. 18-21**

**Aktivistmøde d. 10/5 17-21**

**Overblik over bestyrelsens igangværende projekter d. 13/5 9:30**

**Afdelingsmøde d. 25/5 kl. 17-22**